আমাদের সীমান্তরক্ষীরা সতর্ক আছে, মিয়ানমারের সঙ্গে যোগাযোগেও আছি: পররাষ্ট্রমন্ত্রী
মিয়ানমারে চলমান সংঘাত ও বাংলাদেশে মর্টার শেল ছিটকে আসার ঘটনায় বাংলাদেশ সতর্ক আছে বলে জানিয়েছেন আওয়ামী লীগের যুগ্ম সাধারণ সম্পাদক ও পররাষ্ট্রমন্ত্রী ড. হাছান মাহমুদ।
আজ সোমবার পররাষ্ট্র মন্ত্রণালয়ে গণমাধ্যমকর্মীরা দৃষ্টি আকর্ষণ করলে তিনি এ কথা বলেন।
পররাষ্ট্রমন্ত্রী বলেন, 'সেখানে আরাকান আর্মি এবং মিয়ানমারের আর্মি; সরকারি বাহিনী—দুটির মধ্যে সংঘাত চলছে। সেই সংঘাতেরই মর্টার শেল আমাদের দেশে এসে পড়েছে।'
তিনি বলেন, 'আমরা অবশ্যই নজর রাখছি। সেখানে আমাদের সীমান্তরক্ষীরা সতর্ক আছে এবং মিয়ানমার সরকারের সঙ্গেও আমরা যোগাযোগের মধ্যে আছি।
'আমরা আশা করব যে, সেখান থেকে কোনো মর্টার শেল আমাদের দেশে আসবে না। আমরা সতর্ক আছি এ ব্যাপারে,' বলেন তিনি।

মিয়ানমারে চলমান সংঘাত ও বাংলাদেশে মর্টার শেল ছিটকে আসার ঘটনায় বাংলাদেশ সতর্ক আছে বলে জানিয়েছেন আওয়ামী লীগের যুগ্ম সাধারণ সম্পাদক ও পররাষ্ট্রমন্ত্রী ড. হাছান মাহমুদ।